wannaphong/clean_thaiwikipedia huggingface dataset:
# องเมียวจิแห่งปีศาจนุเอะ
เป็นซีรีส์มังงะญี่ปุ่น เขียนและวาดภาพโดยโคตะ คาวาเอะ เริ่มตีพิมพ์ในนิตยสารโชเน็งจัมป์รายสัปดาห์ของสำนักพิมพ์ชูเอชะในเดือนพฤษภาคม พ.ศ. 2566 มีการรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่แปดในเดือนกุมภาพันธ์ พ.ศ. 2568 มังงะมีลิขสิทธิ์ในประเทศไทยโดยสำนักพิมพ์ฟีนิกซ์

 สื่อ 
 มังงะ 
มังงะองเมียวจิแห่งปีศาจนุเอะเขียนและวาดภาพโดยโคตะ คาวาเอะ เริ่มตีพิมพ์ในนิตยสารโชเน็งจัมป์รายสัปดาห์ของสำนักพิมพ์ชูเอชะเมื่อวันที่ 15 พฤษภาคม พ.ศ. 2566 ในเดือนกุมภาพันธ์ 2568 มีการรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่แปด

เมื่อวันที่ 20 กุมภาพันธ์ พ.ศ. 2568 เว็บไซต์ทางการของสำนักพิมพ์ฟีนิกซ์ได้ประกาศลิขสิทธิ์มังงะองเมียวจิแห่งปีศาจนุเอะในประเทศไทย มังงะฉบับภาษาไทยแปลโดยอารีรัตน์ นาคสวัสดิ์

 หนังสือมังงะ 

|-
| style = "border: 3px solid #CCF; padding: 5px; margin: 5px;" colspan="5" bgcolor="#EBECF0" | เลขมาตรฐานสากลประจำหนังสือ (ISBN) ของไทยนำมาจากระบบสารสนเทศ สำนักหอสมุดแห่งชาติ กรมศิลปากร กระทรวงวัฒนธรรม
|-
|}
# ชาวคามี
คามี  เป็นกลุ่มชาติพันธุ์และภาษาศาสตร์ในภูมิภาคโมโรโกโร ประเทศแทนซาเนีย ใน ค.ศ. 2000 ประชากรคามีอยู่ที่ประมาณ 16,411 คนEthnologue  ชาวคามีส่วนใหญ่เป็นมุสลิม

ภาษาคามีเป็นภาษาบันตูที่มีความคล้ายคลึงกันทางคำศัพท์ที่สำคัญกับ Kutu, Kwere, Zaramo, Doe และ Luguru
# กู่ หง
กู่ หง (เกิดวันที่ 6 พฤศจิกายน ค.ศ. 1988) เป็นนักมวยและผู้ได้เหรียญโอลิมปิกชาวจีน เธอได้เหรียญเงินสองครั้งในมวยสากลชิงแชมป์โลกประเภทหญิงและเหรียญทอง 3 ครั้งในมวยมือสมัครเล่นชิงแชมป์เอเชีย เธอได้เหรียญเงินในการแข่งขันประเภทเวลเตอร์เวตหญิงในโอลิมปิกฤดูร้อน 2020
# กีฬาลาครอสในเวิลด์เกมส์ 2025
การแข่งขันลาครอสในการแข่งขันเวิลด์เกมส์ 2025 จะมีเฉพาะประเภททีมหญิงเท่านั้น

การแข่งขันในปี ค.ศ. 2025 จะใช้รูปแบบซิกส์ เช่นเดียวกับปี ค.ศ. 2022 ซึ่งมีผู้เล่นหกคนต่อทีม ใช้สนามที่มีขนาดเล็กลง และระยะเวลาการแข่งขันที่สั้นลง เมื่อเทียบกับรูปแบบดั้งเดิมของลาครอสสนาม ซึ่งเอื้อต่อการแข่งขันแบบทัวร์นาเมนต์รายวัน

 การคัดเลือก 
มีทั้งหมดแปดทีมในประเภททีมหญิงที่ผ่านการคัดเลือกเข้าแข่งขันลาครอสในการแข่งขันเวิลด์เกมส์ 2025
 การคัดเลือก  เจ้าภาพ  วันที่  จำนวนโควตา  ทีมที่ผ่านการคัดเลือก ชาติเจ้าภาพ  —  — 1   เวิลด์เกมส์ 2022   เบอร์มิงแฮม  12–16 กรกฎาคม 4   เอเชีย-แปซิฟิก วีเมนส์ ลาครอส แชมเปียนชิป 2025  ซันไชน์โคสต์  6–11 มกราคม  1   ยูโรแลกซ์ ซิกส์ คัพ 2025   แอลการ์ฟ  3–8 มีนาคม 2
# กิรณา พิพิธยากร
กิรณา พิพิธยากร (เกิด 3 พฤศจิกายน พ.ศ. 2547) ชื่อเล่น แฟร์รี่ เป็นนักแสดงและนักร้องชาวไทยในชื่อ KiRaNa

 ประวัติ 
กิรณา พิพิธยากร เกิดเมื่อวันที่ 3 พฤศจิกายน พ.ศ. 2547 ที่จังหวัดสมุทรปราการ เป็นน้องคนเล็กในบรรดาพี่น้อง 3 คนมีพี่สาวคือ มินนี่ ภัณฑิรา พิพิธยากร นางเอกชื่อดังจากภาพยนตร์เรื่องแสงกระสือ จบการศึกษาระดับมัธยมศึกษาจากโรงเรียนราชวินิตบางแก้ว ปัจจุบันกำลังศึกษาระดับปริญญาตรีอยู่ที่วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ

 เข้าสู่วงการ 
กิรณาเข้าสู่วงการเมื่อปี พ.ศ. 2564 จากการร่วมแสดงในละครซีรีส์ 7 Project เรื่อง 50% My Puppy Love คู่กับธนพนธ์ สุขุมพันธนาสาร ในปลายปีเดียวกัน เธอยังได้แสดงเป็นนางเอกมิวสิควิดีโอเพลง บานปลาย ของโบกี้ไลอ้อน คู่กับปูน มิตรภักดี

ในปี พ.ศ. 2565 กิรณาได้เซ็นสัญญาเป็นนักร้องในสังกัด Kiddo Records พร้อมกับปล่อยซิงเกิลแรกที่มีชื่อว่า ใจป๋ม เมื่อเดือนพฤษภาคม ภายใต้ชื่อ KiRaNa ต่อมาในเดือนสิงหาคมปีเดียวกัน เธอได้รับบทนักแสดงสมทบในละครซีรีส์เรื่อง ลุ้นรัก 12% โดยรับบทเป็น ครีม น้องสาวของเค้กตัวเอกของเรื่อง นางเอกมิวสิควิดีโอเพลง ซ้อมมีแฟน ของ Kinkaworn ในเดือนตุลาคม ส่งท้ายปีด้วยนางเอกมิวสิควิดีโอเพลง หวานใจ ของ พรู ธันวา ในเดือนธันวาคม

เริ่มต้นปี พ.ศ. 2566 กิรณาได้ปล่อยเพลงซิงเกิลที่ 2 ที่มีชื่อว่า พ่อไม่ให้มี เมื่อเดือนกุมภาพันธ์ โดยความพิเศษของเพลงนี้คือในมิวสิควิดีโอแฟร์รี่ได้ชวนคนในครอบครัวทั้ง พ่อ แม่ มินนี่ พี่สาวคนโต และวินเนอร์ พี่ชายคนรอง มาร่วมแสดง ในเดือนตุลาคมปีเดียวกัน เธอได้แสดงภาพยนตร์เรื่องแรกในชีวิตคือเรื่อง 14 อีกครั้ง โดยรับบท ผิง

ในปี พ.ศ. 2567 กิรณาได้ร่วมเป็นนักแสดงรับเชิญซีรีส์เรื่องอนาฅตตอน ศาสดาต้า โดยรับบท เอย ต่อมาในปี พ.ศ. 2568 กิรณาได้แสดงนำในภาพยนตร์เรื่องแฟลตเกิร์ล ชั้นห่างระหว่าง เ ร า โดยรับบท เจน คู่กับฟาติมา เดชะวลีกุล รวมถึงละครซีรีส์เรื่องดาหลา บุปผา ฆาตกรรม โดยรับบท ซินซิน

 ผลงาน 
 มิวสิควิดีโอ 
 ปี  เพลง  ศิลปิน 2564 บานปลาย โบกี้ไลอ้อน 2565 ใจป๋ม ตัวเอง ซ้อมมีแฟน Kinkaworn  หวานใจ พรู ธันวา 2566 พ่อไม่ให้มี ตัวเอง

 ภาพยนตร์ 
 ปี  เรื่อง  รับบท  หมายเหตุ 2566 14 อีกครั้ง ผิง นักแสดงหลัก 2568 แฟลตเกิร์ล ชั้นห่างระหว่าง เ ร า เจน

 ซีรีส์ 
 ปี  เรื่อง  รับบท  หมายเหตุ 2564 7 Project เรื่อง 50% My Puppy Love   นักแสดงหลัก 2565 ลุ้นรัก 12% ครีม นักแสดงสมทบ 2567 อนาฅต ตอน ศาสดาต้า เอย นักแสดงรับเชิญ 2568 ดาหลา บุปผา ฆาตกรรม ซินซิน
# กระทรวงความมั่นคงสาธารณะ (จีน)
กระทรวงความมั่นคงสาธารณะ (; ย่อ: MPS) เป็นกระทรวงของสาธารณรัฐประชาชนจีนที่รับผิดชอบด้านความมั่นคงสาธารณะและการเมือง มีหน้าที่ควบคุมดูแลเจ้าหน้าที่บังคับใช้กฎหมายของประเทศมากกว่า 1.9 ล้านคนและรวมถึงตำรวจประชาชนส่วนใหญ่ด้วย แม้กระทรวงฯ จะเป็นกองกำลังตำรวจระดับประเทศ แต่การดำเนินการต่อต้านข่าวกรองและรักษาความปลอดภัยทางการเมืองของพรรคคอมมิวนิสต์จีนยังคงเป็นหน้าที่หลักของหน่วยงาน

กระทรวงนี้ก่อตั้งขึ้นเมื่อ ค.ศ. 1949 หลังพรรคคอมมิวนิสต์จีนได้รับชัยชนะในสงครามกลางเมืองจีน โดยสืบทอดจากกรมกิจการสังคมกลางและรู้จักกันในนามกระทรวงความมั่นคงสาธารณะรัฐบาลประชาชนส่วนกลางจนถึง ค.ศ. 1954 เนื่องจากการจัดองค์กรของกระทรวงมีพื้นฐานตามแบบของโซเวียตและกลุ่มตะวันออก จึงมีความรับผิดชอบในทุกด้านของความมั่นคงแห่งชาติ ตั้งแต่การทำงานตำรวจปกติไปจนถึงงานข่าวกรอง การต่อต้านข่าวกรอง และการปราบปรามความรู้สึกทางการเมืองและสังคมที่ต่อต้านพรรคคอมมิวนิสต์จีน กิจการข่าวกรองทางทหารยังคงอยู่ที่กรมเสนาธิการร่วม ขณะที่กรมต่างประเทศของพรรคคอมมิวนิสต์จีนก็มีบทบาทในการปลุกปั่นแนวโน้มการปฏิวัติทั่วโลกโดยการถ่ายโอนอาวุธ เงิน และทรัพยากรต่าง ๆ เข้าสู่ขบวนการต่าง ๆ ที่สนับสนุนพรรคคอมมิวนิสต์จีน ความรับผิดชอบด้านการต่อต้านข่าวกรองส่วนใหญ่ตกไปอยู่กับกระทรวงความมั่นคงแห่งรัฐนับตั้งแต่ก่อตั้งกระทรวงใน ค.ศ. 1983

กระทรวงใช้ระบบสำนักงานความมั่นคงสาธารณะทั่วทั้งมณฑล เมือง เทศบาล และตำบลต่าง ๆ ของจีน เขตบริหารพิเศษของฮ่องกงและมาเก๊ามีกองกำลังตำรวจแยกจากกันอย่างเป็นทางการ กระทรวงมีรัฐมนตรีว่าการกระทรวงความมั่นคงสาธารณะเป็นหัวหน้าหน่วยงาน หวัง เสี่ยวหง ดำรงตำแหน่งรัฐมนตรีตั้งแต่เดือนมิถุนายน ค.ศ. 2022

 ประวัติศาสตร์ 

 การทำงาน 

 โครงสร้าง
# พอล อับเบต
พอล เอ็ม. อับเบต  เป็นเจ้าหน้าที่บังคับใช้กฎหมายชาวอเมริกันซึ่งดำรงตำแหน่งรักษาการผู้อำนวยการสำนักงานสอบสวนกลางตั้งแต่วันที่ 19 มกราคมถึง 20 มกราคม ค.ศ. 2025 ต่อจากคริสโตเฟอร์ เอ. เรย์ ที่ลาออก เขาทำหน้าที่เป็นรองผู้อำนวยการสำนักงานสอบสวนกลางจาก ค.ศ. 2021 จนกระทั่งเกษียณอายุในวันที่ 20 มกราคม ค.ศ. 2025 ซึ่งก่อนหน้านี้เขาเคยดำรงตำแหน่งรองผู้อำนวยการสมทบตั้งแต่ ค.ศ. 2018 ถึง ค.ศ. 2021

อับเบตได้รับปริญญาจูริสดอกเตอร์จากคณะนิติศาสตร์ มหาวิทยาลัยคอนเนทิคัตPaul M. Abbate named SAIC of the Counterterrorism Division, Washington field office, archives.fbi.gov. Accessed February 12, 2025. เขาได้เริ่มงานที่สำนักงานสอบสวนกลาง (เอฟบีไอ) ในเดือนมีนาคม ค.ศ. 1996 รวมถึงได้รับมอบหมายให้ไปที่สำนักงานภาคสนามนครนิวยอร์ก ซึ่งเขาทำงานในแผนกอาชญากรรม และทำหน้าที่เป็นสมาชิกของทีมสวาต ครั้นใน ค.ศ. 2012 เขาได้รับแต่งตั้งให้เป็นเจ้าหน้าที่พิเศษประจำกองบังคับการต่อต้านการก่อการร้าย นอกจากนี้ อับเบตยังเคยเป็นหัวหน้าปฏิบัติการภาคสนามของเอฟบีไอในระหว่างประจำการที่ประเทศอิรัก, ประเทศอัฟกานิสถาน และประเทศลิเบีย

ใน ค.ศ. 2017 หลังจากที่ประธานาธิบดีทรัมป์ปลดเจมส์ โคมี อับเบตก็อยู่ในรายชื่อเจ้าหน้าที่ที่ได้รับการพิจารณาให้ดำรงตำแหน่งผู้อำนวยการเอฟบีไอ ครั้นในเดือนกุมภาพันธ์ ค.ศ. 2018 อับเบตได้รับการแต่งตั้งเป็นรองผู้อำนวยการเอฟบีไอ และได้รับการสืบทอดตำแหน่งโดยเจฟฟรีย์ ซาลเลต หลังจากได้รับการเลื่อนตำแหน่งให้เป็นรองผู้อำนวยการเอฟบีไอในเดือนกุมภาพันธ์ ค.ศ. 2021 เขาเกษียณอายุราชการในวันที่ 20 มกราคม ค.ศ. 2025 โดยอยู่ในตำแหน่งเพียงช่วงสั้น ๆ ซึ่งได้รับอนุญาตจากคริส เรย์ ผู้อำนวยการเอฟบีไอในขณะนั้น เมื่อถึงอายุเกณฑ์ 57 ปีบริบูรณ์แล้ว ต่อจากเรย์ที่เพิ่งเกษียณอายุไปเมื่อสี่วันก่อนPaul Abbate abruptly resigns on day Trump takes office, deadlinedetroit.com. Accessed February 12, 2025. ส่วนเจมส์ แมกเฮนรี ที่รักษาการอัยการสูงสุด ได้แต่งตั้งโรเบิร์ต คิสซาน ผู้เป็นเจ้าหน้าที่พิเศษที่รับผิดชอบด้านการต่อต้านการก่อการร้ายในนิวยอร์ก ให้ดำรงตำแหน่งรักษาการรองผู้อำนวยการเอฟบีไอ
# วัดพุทธวิชยาราม
วัดพุทธวิชยาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองหก อำเภอคลองหลวง จังหวัดปทุมธานี

วัดพุทธวิชยาราม เดิมคือ สำนักปฏิบัติธรรมพุทธเกษตร อยู่ในความดูแลของพระครูเกษมวรกิจ (วิชัย เขมิโย) เจ้าอาวาสวัดถ้ำผาจม จังหวัดเชียงราย เริ่มแรกมีที่ดิน 3 ไร่ จากนั้นเพิ่มเป็น 18 ไร่  เพื่อรองรับศรัทธาของพุทธศาสนิกชนที่ต้องการปฏิบัติสมาธิและวิปัสสนากัมมัฎฐาน มีการสร้างสิ่งก่อสร้างอย่างศาลากลางน้ำ ภายหลังได้ยกจากสำนักปฏิบัติธรรมเป็นวัดที่มีพระสงฆ์ โดยพระครูเกษมวรกิจ (วิชัย เขมิโย) เป็นผู้ขออนุญาตสร้างวัด ตั้งเป็นวัดเมื่อวันที่ 28 กันยายน พ.ศ. 2565
# วัดกก (จังหวัดปทุมธานี)
วัดกก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยาในตำบลบ้านใหม่ อำเภอเมืองปทุมธานี จังหวัดปทุมธานี มีเนื้อที่จำนวน 8 ไร่ 96 ตารางวา

วัดกกเคยเป็นวัดที่สร้างตั้งแต่สมัยกรุงศรีอยุธยา สมัยก่อนบริเวณนี้เคยเป็นป่าชายเลนริมแม่น้ำเจ้าพระยา เต็มไปด้วยต้นกกจำนวนมาก จึงได้ใช้ชื่อวัดว่า "วัดกก" ภายหลังกลายเป็นวัดร้าง ต่อมาคณะสงฆ์และคณะกรรมการวัด นำโดยพระศรีสิทธิวิเทศ ผู้ช่วยเจ้าอาวาสวัดมหาพฤฒาราม และพระครูวิมลสุวรรณกร เจ้าอาวาสวัดกู้ รองเจ้าคณะอำเภอปากเกร็ด จังหวัดนนทบุรี พร้อมด้วยพุทธศาสนิกชน ได้จัดทำโครงการบูรณปฏิสังขรณ์วัดกกขึ้น เพื่อพัฒนาเป็นสถานศึกษาพระบาลีของคณะสงฆ์ โดยได้ร่วมกันดำเนินการก่อสร้างพัฒนาปรับปรุงเสนาสนะ รวมถึงพระครูปลัดสิทธิวัฒน์ กิตติจิตโต เจ้าอาวาสวัดไผ่ล้อม จังหวัดนครปฐม ได้ร่วมกันฟื้นฟูสภาพแวดล้อม 

ภายหลังสํานักงานพระพุทธศาสนาแห่งชาติได้ประกาศยกวัดกก (ร้าง) ขึ้นเป็นวัดมีพระภิกษุอยู่จําพรรษา เมื่อวันที่ 27 ตุลาคม พ.ศ. 2566	
อ้างอิง

กก
# จังหวัดร้อยเอ็ดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
การเลือกตั้งสมาชิกสภาผู้แทนราษฎรจังหวัดร้อยเอ็ด พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 9 คน จำนวนที่นั่งเพิ่มจากการเลือกตั้งครั้งก่อนเมื่อเดือนกันยายน พ.ศ. 2535 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนข้อมูล สถิติ และผลการเลือกตั้งสมาชิกสภาผู้แทนราษฎร 2 กรกฎาคม พ.ศ. 2538. กรมการปกครอง กระทรวงมหาดไทย. 2538

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 • เขต 3
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองร้อยเอ็ด, อำเภอธวัชบุรี, อำเภอศรีสมเด็จ, อำเภอจตุรพักตรพิมาน, กิ่งอำเภอจังหาร และกิ่งอำเภอเชียงขวัญ

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอพนมไพร, อำเภอเกษตรวิสัย, อำเภอสุวรรณภูมิ, อำเภอปทุมรัตต์, อำเภอโพนทราย, อำเภอเมืองสรวง และกิ่งอำเภอหนองฮี

 เขตเลือกตั้งที่ 3 
เขตการเลือกตั้งที่ 3 ประกอบด้วยอำเภออาจสามารถ, อำเภอเสลภูมิ, อำเภอโพนทอง, อำเภอโพธิ์ชัย, อำเภอหนองพอก และอำเภอเมยวดี
# จังหวัดร้อยเอ็ดในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
การเลือกตั้งสมาชิกสภาผู้แทนราษฎรจังหวัดร้อยเอ็ด กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)ผลการเลือกตั้งสมาชิกสภาผู้แทนราษฎร พ.ศ. 2535. กรมการปกครอง กระทรวงมหาดไทย. 2536

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 • เขต 3
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองร้อยเอ็ด, อำเภอธวัชบุรี, อำเภออาจสามารถ, อำเภอโพธิ์ชัย, กิ่งอำเภอศรีสมเด็จ และกิ่งอำเภอจังหาร

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอพนมไพร, อำเภอเกษตรวิสัย, อำเภอสุวรรณภูมิ, อำเภอจตุรพักตรพิมาน, อำเภอปทุมรัตต์, อำเภอเมืองสรวง และกิ่งอำเภอโพนทราย

 เขตเลือกตั้งที่ 3 
เขตการเลือกตั้งที่ 3 ประกอบด้วยอำเภอโพนทอง, อำเภอเสลภูมิ, อำเภอหนองพอก และกิ่งอำเภอเมยวดี
# ยูธวิธยู ฤดูกาลที่ 1
ยูธวิธยู  ที่รู้จักกันในชื่อจีน Qīng Chūn Yǒu Nǐ หรือ QCYN เป็นรายการเรียลลิตี้แข่งขันบอยแบนด์จีนที่ออกอากาศครั้งแรกในวันที่ 21 มกราคม ค.ศ. 2019 ทางอ้ายฉีอี้ ก่อนการถ่ายทำ รายการนี้มีชื่อว่า Idol Producer Season 2 เป็นภาคที่สองของรายการแข่งขันชายชื่อ Idol Producer ในปี ค.ศ. 2018 และเป็นภาคแรกของรายการเรียลลิตี้ Youth With You รายการนี้ดำเนินรายการโดย เลย์ จาง, พร้อมด้วย หลี่ หรงฮ่าว, ไช่ อีหลิน, เอ็มซี จิน, The8 (สวี่ หมิงฮ่าว), และ อาฟเตอร์เจอร์นีย์ ซึ่งทำหน้าที่เป็นโค้ช รายการนี้ได้รวมตัว 100 เด็กฝึกหัดจากค่ายบันเทิงต่าง ๆ และมีเพียง 9 คนจากทั้งหมดที่ได้รับเลือกให้เดบิวต์ผ่านการโหวตของผู้ชม เมื่อวันที่ 6 เมษายน ค.ศ. 2019 ผู้เข้าแข่งขันเก้าคนสุดท้ายได้เดบิวต์เป็น UNINE

 ผู้เข้าแข่งขัน 
รหัสสี

      สมาชิกในรอบสุดท้าย UNINE      ผู้เข้าแข่งขันที่ถูกคัดออกในตอนสุดท้าย      ผู้เข้าแข่งขันที่ถูกคัดออกในการคัดออกครั้งที่สาม      ผู้เข้าแข่งขันที่ถูกคัดออกในการคัดออกครั้งที่สอง      ผู้เข้าแข่งขันที่ถูกคัดออกในการคัดออกครั้งแรก      ผู้เข้าแข่งขันที่ยังคงอยู่ในรายการ
 ผู้เข้าแข่งขันยูธวิธยู ฤดูกาลที่ 1หลี่ เหว่ยหาน หลี่ เจิ้นหนิง เหย่าหมิงหมิง กวนหย่วน เจียอี้ หู ชุนหยาง เซี่ย ฮั่นหยู เฉิน โหย่วเว่ย เหอ ฉางซี เหลียน ฮุ่ยเว่ย ซือ จ้าน เหย่าชื่อ เติ้ง เฉาเหวิน หลิน โม เฉิน สือเจี้ยน เฉิน เตา หวัง เจอ ซู ฟางโจว เซียว เฉาเฟิน เฟิง จุนเจี๋ย โจว ซื่อหยวน อู๋ เฉิงเซ่อ กู หลานตี้ หู เหวินซวน ซือ หยิงเซ่อ ซู ปิงเฉา ติ้ง เฟยจุน ซู หลงหาน เหวิน เย่เฉิน เซิน ชุนเฟิง หลิน หยูจื้อ ซุน เจ๋อลิน จ้าน หยู ป๋อ หยวน หลี่ ซงหลิน หวัง เจียอี้ อู๋ เจ๋อลิน หวัง อี้ โจว หยวน หู เจียเหอ หยิน ซื่อ เย่ เฮอลิน เติ้ง บิน หยาน หนิง เชอ ฮุ่ยเซวียน แอนโธนี เย่ ซื่อหมิง หวัง ซินหยู ซู หยูหาง หลิน เจ๋อหยู ฟู่ หงอี้ โจว ชวนจุน เฉียว โบฮาน หลี่ โหย่ว เหย่ โบหลาน เฉิน โหย่ว โคว ฉง แมนเน่ เฉิน หยูนง ฉุย เส้าเผิง ฉี จือเห่า หลี่ เจิ้น จาง ชิวเฟิน หวัง เจียเหอ 'เฉิน เจีย
# สัมพันธ์ลับสัปดาห์ละครั้ง ~ช่วงเวลาห้าพันเยนของสองเรา~
เป็นซีรีส์ไลต์โนเวลญี่ปุ่น ที่เขียนโดยอุซะ ฮาเนดะ และวาดภาพประกอบโดย U35 เริ่มตีพิมพ์บนเว็บไซต์นวนิยายออนไลน์ คากูโยมุ ในเดือนกุมภาพันธ์ พ.ศ. 2563 ต่อมาเริ่มตีพิมพ์โดย ฟูจิมิโชโบ ภายใต้สำนักพิมพ์ ฟูจิมิแฟนตาเซียบุงโกะ ในเดือนกุมภาพันธ์ พ.ศ. 2566 และวางจำหน่ายไปแล้ว 5 เล่มในเดือนตุลาคม พ.ศ. 2567 ได้รับการดัดแปลงเป็นมังงะ วาดภาพประกอบโดย Migihara เริ่มลงพิมพ์ในนิตยสาร Young Champion Retsu ของ อากิตะโชเต็ง ในเดือนมิถุนายน พ.ศ. 2567

ตัวละคร

สื่อ
ไลต์โนเวล
เริ่มแรกเผยแพร่เป็นเว็บโนเวลบนเว็บไซต์ คากูโยมุ ตั้งแต่เดือนกุมภาพันธ์ พ.ศ. 2563 และเริ่มตีพิมพ์โดย ฟูจิมิโชโบ ภายใต้สำนักพิมพ์ ฟูจิมิแฟนตาเซียบุงโกะ ในเดือนกุมภาพันธ์ พ.ศ. 2566 หลังจากได้รับรางวัลพิเศษในการประกวด คากูโยมุ เว็บโนเวล ครั้งที่ 7 ซึ่งเขียนโดยอุซะ ฮาเนดะ และวาดภาพประกอบโดย U35 มีการตีพิมพ์เล่มทั้งหมด 5 เล่ม ณ วันที่ 19 ตุลาคม พ.ศ. 2567 คาโดกาวะ เผยแพร่คลิปวิดีโอโปรโมตสำหรับไลต์โนเวลดังกล่าวในเดือนมิถุนายน พ.ศ. 2566 โดยมี ลินน์ พากย์เสียงตัวละคร มิยางิ ชิโอริ และ คานะ อิจิโนเซะ พากย์เสียงตัวละคร เซ็นได ฮาซูกิ ละครเสียงได้รับการเผยแพร่บนช่องยูทูบของคาโดกาวะ ในเดือนเมษายน พ.ศ. 2567 เพื่อโปรโมตการเปิดตัวไลต์โนเวลเล่มที่สี่ โดยมี ลินน์ และ อิจิโนเซะ กลับมารับบทบาทเดิมของตนเอง สำนักพิมพ์ฟีนิกซ์ได้ประกาศเป็นผู้ถือลิขสิทธิ์ในฉบับภาษาไทยเมื่อ 19 มิถุนายน พ.ศ. 2568

มังงะ
มังงะดัดแปลงที่วาดภาพประกอบโดย Migihara เริ่มตีพิมพ์ในนิตยสาร Young Champion Retsu ของ อากิตะโชเต็ง ในเดือนมิถุนายน พ.ศ. 2567 และมีแผนจะย้ายซีรีส์ดังกล่าวไปยังเว็บไซต์ Young Champion Web ของบริษัทในอนาคต

 ผลตอบรับ 
ซีรีส์นี้ได้รับการรวมอยู่ในผลการโหวต Tsugirano ของ Kimirano ในปี พ.ศ. 2566 โดยได้อันดับที่ 8 ในประเภทหนังสือปกอ่อน นอกจากนี้ ไลต์โนเวลเรื่องนี้ยังได้รับการจัดอันดับอยู่ในหนังสือแนะนำไลต์โนเวลประจำปี โคโนะ ไลต์โนเวล งะ ซูโงอิ! โดยทาการาจิมาชะ ในปี พ.ศ. 2567 โดยอยู่ในอันดับที่ 9 ในหมวดบุงโกบง และอันดับที่ 7 ในหมวดผลงานใหม่
# ไอดอลโปรดิวเซอร์
ไอดอลโปรดิวเซอร์  เป็นรายการเซอร์ไววัลของจีนสำหรับบอยกรุ๊ป ออกอากาศครั้งแรกเมื่อวันที่ 19 มกราคม ค.ศ. 2018 ทางอ้ายฉีอี้ ดำเนินรายการโดย เลย์จาง และมี หลี่ หรงฮ่าว, แจ็กสัน หวัง, เอ็มซีจิน, เฉิงเซียว และ โจวจิ๋วฉยง ทำหน้าที่เป็นเมนเทอร์ ในวันที่ 6 เมษายน ค.ศ. 2018 ผู้เข้าแข่งขัน 9 อันดับแรกได้เดบิวต์เป็นวง Nine Percent

 ผู้เข้าแข่งขัน 

 คำอธิบายสี 

      สมาชิกเปิดตัว      ผู้เข้าแข่งขันที่ถูกคัดออกในรอบสุดท้าย      ผู้เข้าแข่งขันที่ถูกคัดออกในรอบคัดออกที่สาม      ผู้เข้าแข่งขันที่ถูกคัดออกในรอบคัดออกที่สอง      ผู้เข้าแข่งขันที่ถูกคัดออกในรอบคัดออกแรก      ผู้เข้าแข่งขันที่ออกจากรายการ

ผู้เข้าแข่งขันในรายการ Idol Producerไช่ สวีคุน (蔡徐坤)เฉิน ลี่หนง (陈立农)ฟาน เฉิงเฉิง (范丞丞)จัสติน หวง (黄明昊)หลิน เหยียนจวิน (林彦俊)จู เจิ้งถิง (朱正廷)หวัง จื้ออี้ (王子异)เซียวกุ่ย (小鬼)โหยว จางจิ่ง (尤长靖)ปี้ เหวินจวิ้น (毕雯珺)เฉียน เจิ้งหาว (钱正昊)ปู ฟาน (卜凡)หลี่ ซีคาน (李希侃)จู ซิงเจี๋ย (朱星杰)หลิง เชา (灵超)เจิ้ง รุ่ยปิน (郑锐彬)เจฟฟรีย์ ถง (董又霖)ฉิน เฟิ่น (秦奋)หลิน เฉาเจ๋อ (林超泽)สวี เซิ่งเอิน (徐圣恩)โจว เหยียนเฉิน (周彦辰)มู่ จื่อหยาง (木子洋)หลี่ ฉวนเจ๋อ (李权哲)หาน มู่ปั๋ว (韩沐伯)โจว รุ่ย (周锐)ติง เจ๋อเหริน (丁泽仁)เยว่ เยว่ (岳岳)หยาง เฟยถง (杨非同)โหลว จือป๋อ (娄滋博)ลั่ว เจิ้ง (罗正)ลู่ ติ้งหาว (陸定昊)หวง ซินชุน (黃新淳)เหอ ตงตง (何东东)หลี่ ร่าง (李让)อวี๋ หมิงจวิน (余明君)จั่ว เย่ (左叶)ตง เหยียนเหล่ย (董岩磊)หู จื้อปาง (胡致邦)อู๋ เหลียนเจี๋ย (武連杰)ฉิน จวินอี้ (覃俊毅)จาง อี้ซวน (张奕轩)หาน ยงเจี๋ย (韩雍杰)หวง ซูหาว (黄书豪)แจ็ค ซวี่ ไค่ห้าว (许凯皓)หวัง อี้หลง (王艺龙)จิ้ง เผยเหยา (靖佩瑶)จู ยวิ๋นยี่ (朱匀一)จู ยวิ๋นเทียน (朱匀天)หลิง ฉี (凌崎)หลี่ จุนอี้ (李俊毅)ฉิน จื่อโม่ (秦子墨)เฉิน หมิงหาว (陈名豪)เป่ย หงหลิน (貝汯璘)หลี่ ฉางเกิง (李长庚)จาง ต๋าหยวน (张达源)เฉิน ซือฉี (陈斯琪)หมิง เผิง (明鵬)เจีย ลี่ (伽里)เหลียง ฮุ่ย (梁輝)เจียง ต๋าเหอ (姜达赫)เจียง จิงจั้ว (姜京佐)เฉิน อี้ฝู (陈义夫)อวี๋ ปิน (于斌)เกา เม่าถง (高茂桐)เติ้ง หล่างอี้ (邓烺怡)ซุน ห่าวหราน (孙浩然)จู อี้เหวิน (朱一文)สวี เห่อหนี (徐鶴尼)หลี่ รั่วเถียน (李若天)หลิน ห่าวไค่ (林浩楷)เหอ เจียเกิง (何嘉庚)กาน จวิ้น (甘俊)จิน อี้ฮั่น (金逸涵)หลัว เหรินฉี (罗仁麒)จาง เยี่ยนไค่ (张晏恺)ลวี่ เฉินอวี่ (呂晨瑜)หลัว เจี๋ย (罗杰)จ้าว อวี้เช่อ (赵俞澈)โหว ห่าวหราน (侯浩然)อวี๋ ห่าว (于浩)หวง รั่วหาน (黃若涵)โจว เถิงหยาง (周腾阳)จาง อี้ฝาน (张艺凡)จาง อวี้เฉิน (张宇晨)หยาง อี้ (杨羿)ว่าน อวี้เซียน (万宇贤)หวัง จื่อหาว (王梓豪)อิ่ง จื้อเยว่ (应智越)J-ONEเย่ หงซี (叶泓希)จาง ซิน (张昕)ซุน ฟานเจี๋ย (孙凡杰)ชิว จื้อเซียะ (邱治谐)หลี่ จื้อเจี๋ย (李志杰)จ้าว หลิงเฟิง (赵凌峰)หมิ่น เจ๋อเซียง (闵喆祥)Gigelหลี่ ซินเหยียน (李鑫岩)หวัง โย่วเฉิน (王宥辰)ซ่ง สุ่ยเจี่ยว (宋睡覺)
# ตาน-ดอคาน
ตาน-ดอคาน (,) เป็นหนึ่งในนะหลวง 37 ตนของพม่า เป็นตัวแทนตามประวัติศาสตร์ของ เยสีหะ ซึ่งเป็นราชทูตหลวงของมังฆ้องที่ 2 อุปราชแห่งตองอู ซึ่งเป็นพระอนุชาของพระเจ้าบุเรงนอง ความความเชื่อ เยสีหะ ติดมาลาเรียเสียชีวิตระหว่างเข้าป่าเพื่อเก็บเกี่ยวดอกไม้ รูปลักษณ์นะของเขาเป็นรูปนั่งบนแท่นดอกบัว มือขวาถือพัด และมือซ้ายวางบนเข่า
# มิสเตอร์ทัวริซึมเวิลด์
มิสเตอร์ทัวริซึมเวิลด์  เป็นการประกวดความงามผู้ชายระดับนานาชาติ โดยเริ่มจัดการประกวดครั้งแรกในปี ค.ศ. 2016 ที่ประเทศฟิลิปปินส์

 ผู้ดำรงตำแหน่ง 
 ปี มิสเตอร์ทัวริซึมเวิลด์ รองชนะเลิศสถานที่จัดประกวดผู้เข้าประกวด อันดับที่ 1 อันดับที่ 2 อันดับที่ 3 อันดับที่ 4 อันดับที่ 5 2016 Okkar Min Maung Sangit Shrestha Tieze Emiliano Kian Sumague Khunphan Suphachok  บีกัน, ฟิลิปปินส์16 2017 Joshua Lennet บอร์เนียว Aung Seng Htut Melvin Angelo Adarlo Joshua Benedict    ย่างกุ้ง, พม่า14 2018 Kyle Vosper Mike Piek Osiris Richetti Gautier Warley Santanna Eric Novianto Setiawan  โรม, อิตาลี27 2019 Danial Hansen Jomar Josue Perez Rafael Columnia Jeremy Lensilk Carlos Santana  ลุค, มอลตา18 2021 Jonathan Checo Ali Garcia Shouryaditya Singh Zait Reza Andres Mejia Vallejo  ซานโตโดมิงโก, สาธารณรัฐโดมินิกัน222022 Martin Machiñena Marcio Ting Niwat Naknuan Ivan Pimentel Manos PanarketakisPhung Phuoc Thinh นูเอวาเอซีฮา, ฟิลิปปินส์272023 Knot Thiraphat Jether Palomo Byron Balbuena Nguyen Quoc Tri Joseph Daniel  ซัลวาดอร์ เด บาเอีย, บราซิล172024Asyraf DasleyHung NguyenJirayu Jack TuckerWu Cheng LinJose Angel Flores QueralesJorge Luis Valenzuela Tejada จังหวัดนิญถ่วน, เวียดนาม25      2025       เชียงใหม่, ไทย
หมายเหตุ
 สถิติการประกวด 
 เรียงลำดับสัญชาติของผู้ชนะเลิศ 
 ประเทศ จำนวน ปีที่ชนะ 22019, 2024 120232022 20212018 บอร์เนียว2017 2016

 ตัวแทนประเทศไทย 

 ปี ผู้ดำรงตำแหน่ง จังหวัด ตำแหน่งในการประกวด รางวัลพิเศษ 2024จิรายุ ทักเกอร์เชียงใหม่ รองอันดับ 2 ฤทธิ์ชนนท์ ศรีประสิทธิ์เดชาชลบุรี colspan="2" 2023ธีรภัทร์ สิทธิชัยเชียงใหม่มิสเตอร์ทัวริซึมเวิลด์ 2023 2022นิวัฒน์ นาคนวลกรุงเทพมหานครรองอันดับ 2 2019ชนาธิป นาธรเชียงรายเข้ารอบ 13 คนสุดท้าย 2018 สุรชัย พุ่มกำพลอุดรธานีเข้ารอบ 10 คนสุดท้าย 2017 ปฏิภาณ ติระพันธ์อำไพชลบุรีเข้ารอบ 8 คนสุดท้าย2016 ศุภโชค ทวีโชติ สิงห์บุรี รองอันดับ 4 ซิลเวสเทอร์ อลัมดาร์กรุงเทพมหานคร colspan="2"
# ปูน มิตรภักดี
ปูน มิตรภักดี (เกิด 4 ธันวาคม พ.ศ. 2542) เป็นนักแสดงชายชาวไทย ปัจจุบันสังกัด จีเอ็มเอ็มทีวี

 ประวัติ 
ปูน มิตรภักดี มีชื่อเล่นว่า ปูน เกิดวันที่ 4 ธันวาคม พ.ศ. 2542 สำเร็จการศึกษา มหาวิทยาลัยธรรมศาสตร์ คณะวารสารศาสตร์และสื่อสารมวลชน สาขาวิชาวิทยุและโทรทัศน์

 เข้าสู่วงการบันเทิง 
ปูนเข้าสู่วงการบันเทิงจากการถ่ายมิวสิกวิดีโอจากคำแนะนำของรุ่นพี่ หลังจากนั้น เขาก็ได้เป็นที่รู้จักในฐานะนักแสดงในซีรีส์เรื่องแรกคือเรื่อง Our Days รักได้ไหมนายไม่ยิ้ม ในปี พ.ศ. 2565

 ผลงาน / ซีรีส์ 
+ปีชื่อเรื่องรับบทออกอากาศ2565Our Days รักได้ไหมนายไม่ยิ้มปอนด์ช่องวัน 312566Shadow เงา/ล่า/ตายจอร์จวิว2567อายุมั่นขวัญยืนฉลุยช่อง 3 เอชดี, WeTVWe Are คือเรารักกันปันจีเอ็มเอ็ม 25, อ้ายฉีอี้The Trainee ฝึกงานเทอมนี้ รักพี่ได้มั้ยป๋าจีเอ็มเอ็ม 25อังคารคลุมโปง: เอ็กซ์ตรีมชวินเน็ตฟลิกซ์สายรหัสเทวดาแซนด์จีเอ็มเอ็ม 252568แฟนที่ทันตแพทย์ส่วนใหญ่แนะนำกั๊กจีเอ็มเอ็ม 25, อ้ายฉีอี้

 ภาพยนตร์ 
+ปีชื่อเรื่องรับบท2564ร่างทรงแม็ค2566เพื่อน(ไม่)สนิทธนนท์2568Happy Mondays สวัสดีวันจันทร์(ส)เต้

 มิวสิกวิดีโอ 
+เพลงศิลปินพอดีค็อกเทลบานปลายโบกี้ไลอ้อนหมอนข้างLUSSเขาไม่ชอบเธอหรอกพิมรี่พาย x Txrboมากกว่าFrenchW(เฟรนช์ดั๊บ)

 เพลง 

 แอบเพื่อน (Hidden Love) ร้องคู่ ณฐริศร์ วรกรเลิศสิทธิ์
 เรามีเรา (We Are) ร่วมร้องกับ ณราวิชญ์ เลิศรัตน์โกสุมภ์, ภูวินทร์ ตั้งศักดิ์ยืน, ธนบูรณ์ เกียรตินิรันดร์, ธราธร จันทรวรกาญจน์, ธนวินท์ ผลเจริญรัตน์, กิตติภพ เสรีวิชยสวัสดิ์ และ ณฐริศร์ วรกรเลิศสิทธิ์

 Meeting & Concert 

 WE ARE FOREVER FANCON จัดที่ True Iconsiam ชั้น 7 วันที่ 16-17 สิงหาคม พ.ศ. 2567
 ฝึกงานเทอมนี้ รักพี่ได้มั้ย The Trainee Final Ep. จัดที่ สยามพารากอน วันที่ 15 กันยายน พ.ศ. 2567
# ส่วนต่อประสานรายคำสั่ง
ส่วนต่อประสานรายคำสั่ง  เป็นรูปแบบหนึ่งของการโต้ตอบกับโปรแกรมคอมพิวเตอร์ด้วยการป้อนข้อความเป็นบรรทัด ๆ ซึ่งเรียกว่า บรรทัดคำสั่ง (command line) ส่วนต่อประสานรายคำสั่งเริ่มแพร่หลายในช่วงกลางคริสต์ทศวรรษ 1960 บนเครื่องปลายทางคอมพิวเตอร์ โดยเป็นทางเลือกที่ผู้ใช้สามารถมีปฏิสัมพันธ์โต้ตอบกับระบบได้ และยังเป็นมิตรกับผู้ใช้อีกด้วย แทนการใช้บัตรเจาะรูซึ่งผู้ใช้ไม่สามารถมีปฏิสัมพันธ์โต้ตอบกับระบบได้

ส่วนต่อประสานรายคำสั่งสามารถทำงานได้ผ่านอินเทอร์พรีเตอร์บรรทัดคำสั่ง (command-line interpreter) หรือโปรแกรมประมวลผลบรรทัดคำสั่ง (command-line processor) ซึ่งเป็นโปรแกรมที่มีหน้าที่อ่านบรรทัดคำสั่งและทำงานตามคำสั่งที่อ่านได้

ปัจจุบันผู้ใช้คอมพิวเตอร์ส่วนใหญ่มักใช้งานส่วนต่อประสานกราฟิกกับผู้ใช้แทนส่วนต่อประสานรายคำสั่ง อย่างไรก็ตาม โปรแกรมจำนวนมาก รวมถึงโปรแกรมอรรถประโยชน์ของระบบปฏิบัติการจำนวนมากไม่มีส่วนต่อประสานกราฟิกกับผู้ใช้ และออกแบบมาให้ใช้งานผ่านส่วนต่อประสานรายคำสั่ง
# บัตรเจาะรู
บัตรเจาะรู  เป็นกระดาษบัตรที่จัดเก็บข้อมูลดิจิทัลโดยใช้วิธีการเจาะรูลงไป และเคยพบได้บ่อยในการประมวลผลข้อมูลและการควบคุมเครื่องอัตโนมัติ

บัตรเจาะรูถูกใช้อย่างกว้างขวางในคริสต์ศตวรรษที่ 20 โดยเครื่องบันทึกหน่วยรายการ ซึ่งจัดระเบียบเป็นระบบประมวลผลข้อมูล ได้มีการใช้บัตรเจาะรูในการนำเข้า ส่งออก และจัดเก็บข้อมูล และมีรูปแบบ 12 แถว/80 คอลัมน์ของไอบีเอ็มเป็นรูปแบบบัตรเจาะรูที่โดดเด่นที่สุดในวงการอุตสาหกรรม คอมพิวเตอร์ดิจิทัลยุคแรกหลายรุ่นใช้บัตรเจาะรูเป็นสื่อกลางหลักสำหรับการนำเข้าทั้งโปรแกรมคอมพิวเตอร์และข้อมูลผู้ใช้ โดยการป้อนข้อมูลลงบนบัตรเจาะรูสามารถทำได้โดยอาศัยเครื่องเจาะบัตร
# ช้าซิ้วฝ่าน
ช้าซิ้วฝ่าน  เป็นอาหารที่ทำจากหมูแดงวางบนข้าวสวยราดด้วยน้ำจิ้มหรือซีอิ๊ว叉燒飯大比拼 邊間最抵食？ ，香港經濟日報，2016-03-14 เป็นอาหารที่นิยมรับประทานในมณฑลกวางตุ้งของประเทศจีน รวมถึง ฮ่องกงและมาเก๊า และยังพบได้ใน ไต้หวัน, สิงคโปร์, มาเลเซีย และ ไทย ด้วย

ข้าวหมูแดงของไทยมีที่มาจากอาหารชนิดนี้

 ภาพรวม 
ทำโดยหั่นหมูแดงเป็นชิ้น ๆ แล้ววางลงบนข้าวใส่ในจาน จากนั้นราดซีอิ๊วลงไป แล้วเติมผัก เช่น ผักกาดหอม ในร้านอาหารบางแห่งนิยมเสิร์ฟพร้อมซุป

ในฮ่องกงมีร้านอาหารที่เรียกว่า ซิ้วหลาบติ่ม (燒臘店) ให้บริการอาหารจำพวกหมูแดงและเป็ดปักกิ่งโดยเฉพาะ เนื่องจากมีราคาไม่แพงและมักจะปรุงเสร็จภายในไม่กี่นาทีหลังสั่ง ทำให้ลูกค้านิยมซื้อกลับบ้าน ช้าซิ้วฝ่านยังเป็นเมนูที่พบได้ตามร้านฉ่าช้านแท้งด้วย
# การแยกสลายด้วยน้ำ
การแยกสลายด้วยน้ำ หรือ ไฮโดรลิซิส  เป็นปฏิกิริยาเคมีที่โมเลกุลของน้ำเข้าไปสลายพันธะเคมีพันธะหนึ่ง หรือหลายพันธะ คำว่า "การแยกสลายด้วยน้ำ" ถูกใช้โดยกว้างสำหรับปฏิกิริยาการแทนที่ การกำจัด และซอลเวชัน ซึ่งน้ำเป็นนิวคลีโอไฟล์

การแยกสลายด้วยน้ำทางชีวภาพ (biological hydrolysis) เป็นการแตกตัวของโมเลกุลที่โมเลกุลน้ำจะถูกบริโภคเข้าไปเพื่อให้เกิดการสลายโมเลกุลใหญ่ออกเป็นองค์ประกอบย่อย ๆ เมื่อคาร์โบไฮเดรตสลายออกเป็นโมเลกุลน้ำตาลองค์ประกอบด้วยการแยกสลายด้วยน้ำ (เช่น ซูโครสสลายตัวเป็นกลูโคสและฟรักโทส) กระบวนการนี้จะเรียกว่า แซ็กคาริฟิเคชัน (saccharification)

ปฏิกิริยาการแยกสลายด้วยน้ำถือว่าเป็นปฏิกิริยาย้อนกลับของปฏิกิริยาการควบแน่นด้วยเช่นกัน โดยในปฏิกิริยาการแยกสลายด้วยน้ำจะมีการเติมน้ำลงไปเพื่อสลายโมเลกุลใหญ่ให้เป็นโมเลกุลย่อย ๆ ส่วนในปฏิกิริยาการควบแน่นจะเป็นการเอาน้ำออกเพื่อให้สองโมเลกุลรวมตัวกันเป็นโมเลกุลใหญ่